**INSTRUCȚIUNI DE COMPLETARE A DECONTULUI**

Fișierul excel conține următoarele sheet-uri:

* **Date generale**: pentru introducerea datelor/informațiilor generale privind organizația, participanții și activitatea desfășurată.
* **Participant 1, Participant 2**: Se completează câte un "sheet"/tabel (decont participant) pentru fiecare persoană.

Pentru introducerea datelor/informațiilor privind cheltuielile și documentele justificative ale fiecărui participant, începeți prin completarea **Listei documentelor justificative** din tabelul de la finalul decontului fiecărui participant. In acest mod, în celulele din coloana Documente justificative veti deschide lista si doar veti alege documentul corespunzător.

Pentru ajutor în introducerea datelor, în timpul completării formularelor sunt afișate atenționări. Decontul fiecărui participant este considerat completat corect numai în momentul în care nu mai apar atenționări.

Decontul fiecărui participant **Participant 1, Participant 2** trebuie **transmis în format pdf**, semnat de către participanț și semnat electronic de reprezentantul legal.

* **Taxe participare**: taxele de participare la activitatea de instruire se decontează la cursul comunicat de BNR valabil în **data plății facturii**.

Tabelul cu taxele participare trebuie **transmis în format pdf**, semnat electronic.

* **Decont**: în decontul de cheltuieli trebuie **completate**, la final, **numai sumele defalcate pe cod IBAN**, celelalte date fiind completate automat, pe baza datelor din sheet-urile anterioare.

Formularul Decont cheltuieli trebuie **transmis în format pdf,** semnat electronic de reprezentantul legal.

Este permisă numai utilizarea semnăturilor electronice obținute cu certificate digitale calificate.

|  |
| --- |
|  |
|  **IMPORTANT!**1. Decontarea cheltuielilor se realizează conform prevederilor acordului de parteneriat.
2. Decontarea cheltuielilor în valută se realizează la **cursul comunicat de BNR valabil la data depunerii decontului** de către participantul la sesiunea de instruire. (Cursul valutar de decontare este cursul de schimb din ultima zi lucrătoare precedentă zilei în care a fost depus decontul).
3. Data depunerii decontului la întoarcerea din deplasare este data depunerii, de către participanți, a documentelor la instituția/organizația participantă.
4. La completarea datelor de plecare/întoarcere trebuie **utilizat exclusiv** **formatul de date** **zz/ll/aaaa oo:mm** (zi/lună/an oră:minut).
5. Se decontează:
* taxe de participare la curs/activitate de instruire pe baza facturii și a dovezii de plată (ordin de plată și extras de cont);
* TVA aferentă taxei de participare la curs, dacă este cazul, pe baza ordinului de plată,a extrasului de cont, a decontului special de TVA și a unei declarații pe proprie răspundere din care să rezulte caracterul nerecuperabil al taxei pe valoarea adăugată;
* cheltuieli de transport la călătoria cu trenul: după tariful clasei a II-a, pe distanțe de până la 300 km, și după tariful clasei I, pe distanțe mai mari de 300 km, pe baza biletului de călătorie;
* cheltuieli de transport la deplasarea cu autoturismul: contravaloarea a 7,5 litri carburant la 100 km parcurși pe distanța cea mai scurtă dintre localitatea de plecare și locul de desfășurare a activității sau localitatea din care urmează să se continue deplasarea cu un alt mijloc de transport (avion, tren), pe baza foii de parcurs și a bonului/bonurilor de alimentare din prima/ultima zi a delegației;
* cheltuieli de transport la deplasarea cu autoturismul electric: contravaloarea consumului conform normei de consum WLTP (Worldwide Harmonized Light-Duty Vehicles Test Procedure) din cartea tehnică a mașinii, măsurată în kWh la 100 km parcurși, pe distanța cea mai scurtă dintre localitatea de plecare și locul de desfășurare a activității sau localitatea din care urmează să se continue deplasarea cu un alt mijloc de transport (avion, tren), pe baza foii de parcurs și a bonului/bonurilor de alimentare din prima/ultima zi a delegației.
 |
| Dacă se efectuează o singură alimentare, atunci valoarea bonului se va trece o singură dată în decontul participantului iar la *Distanța rutieră (km)* se va trece numărul total al kilometrilor efectuați (dus-intors). |
| Pentru deplasarea efectuată în țară, dacă o unitate își desemnează **2(doi) participanți** pentru participarea la activitatea de instruire și aceștia se deplasează **fiecare cu câte un autoturism**, cheltuiala de transport se decontează, în condițiile mai sus-menționate, **o** **singură dată, pentru un singur** **autoturism** și va fi trecută în decontul unui singur participant.Pentru deplasarea efectuată în comun, în străinătate, de către mai mulți membri ai grupului cu un singur mijloc de transport, pentru care s-a emis un singur document de plată, fiecare participant își va deconta proporțional partea din contravaloarea totală a transportului, menționând numele și prenumele tuturor celorlalți participanți. Persoanele participante vor face mențiunea "Documentul original se află la .........." pe copia conformă cu originalul anexată la documentele justificative.1. Nu se decontează:
* cheltuieli cu parcarea la aeroport;
* cheltuieli cu asigurarea medicală pentru deplasările în străinătate, altele decât cele prevăzute de lege;
* transportul local extern, altul decat transportul între aeroport/gară și locul de cazare din prima și ultima zi a deplasării externe;
* comisioanele bancare aferente plăților efectuate în scopul deplasării.
 |